பழந்தமிழன் ஆழமான கடல்களைக் கடந்து பயணம் செய்தான். அச்சம் தரும் போர்களிலும் எளிதாக வெற்றி கண்டான். பனிசூழ்ந்த இமயமலையில் தன் வெற்றிக் கொடியை நாட்டினான். ஆழ்கடலில் மூழ்கி முத்தெடுத்தான். ஏலம் , மிளகு ஆகியவற்றைப் பெருமகிழ்ச்சியோடு கப்பல்களில் ஏற்றிக் கண்டங்கள்தோறும் அனுப்பி வணிகம் செய்தான். கப்பலில் உலகை வலம் வந்தான். அவன் எதற்கும் அஞ்சாதவன். ஆனால் , சான்றோர்கள் அஞ்சும் தீமைகளைச் செய்ய அஞ்சுபவன். நூல் வெளி முடியரசனின் இயற்பெயர் துரைராசு. இவர் பூங்கொடி , வீரகாவியம் , காவியப்பாவை முதலிய நூல்களை எழுதியுள்ளார்.